b'\n_START_ARTICLE_\nSinesteti\xc4\x8dnost\n_START_PARAGRAPH_\nSinest\xc3\xa9ti\xc4\x8dnost, sinestez\xc3\xadja (gr\xc5\xa1ko synaithesis < syn - zveza + aesthesis - ob\xc4\x8dutek, synaisth\xc3\xa1nomai - skupaj opa\xc5\xbeam), soob\xc4\x8dutje, hkratni do\xc5\xbeivljaj je strokovni izraz, ki je v uporabi v psihologiji, knji\xc5\xbeevnosti, govorni\xc5\xa1tvu in v glasbi. Predstavlja nevrolo\xc5\xa1ko me\xc5\xa1anje \xc4\x8dutov. Sinestet lahko na primer sli\xc5\xa1i barve, vidi zvoke ali okusi otipljive ob\xc4\x8dutke. \xc4\x8ceprav se to dogaja osebam z avtizmom, pa nikakor ni zna\xc4\x8dilno le zanje. Sinestezija se obi\xc4\x8dajno pojavlja pri halucinogenih drogah, kot sta LSD in meskalin._NEWLINE_Sinesteti velikokrat skladno do\xc5\xbeivljajo odtenke barv, tonov zvokov in jakosti okusov in ti spet izzovejo dodatne ob\xc4\x8dutke. Sinestet lahko na primer pri ve\xc4\x8dji vi\xc5\xa1ini tona vidi mo\xc4\x8dnej\xc5\xa1o rde\xc4\x8do. Pri bolj gladki povr\xc5\xa1ini je lahko neki okus prijetnej\xc5\xa1i. Ta do\xc5\xbeivetja niso metafori\xc4\x8dna ali zgolj asociacije. Pojavljajo se nenamerno in so prisotna skozi celotno \xc5\xbeivljenje. Nekateri mladi sinesteti lahko sicer v zrelej\xc5\xa1i dobi izgubijo to lastnost. Pomirjevala pove\xc4\x8dujejo globino zaznavanja.'